وزيراعظم گيلاني جهاز دتباه کيدو دعدالتي پلټنو امر کړې
د اسلام اباد سره نزدې د مسافرو د تباه شوي جهاز پيښه کې دمړو شوؤ کسانو دپيژندگلو لړۍ روانه ده او د خالي په سحر100ؤ نه زيات مړي خپلو وارثانو ته سپارل شوي دي
دپاکستان وزيراعظم سيد يوسف رضا گيلاني اسلام اباد دپمز روغتون دوره کړې او دجهاز دتباه کيدو دپيښې دپلټنو لپاره دعدالتي کميشن جوړولو اعلان کړى دى. گيلاني وويل“انديښنو لرې کولو لپاره ما دعدالتي کميشن اعلان کړى دى چې دغه شان ستاسو په ذهنونو کې دموجودو پوښتنو ځوابونه ترلاسه شي" هغه وويل دفضائي کمپنۍ دمالک فاروق بهاجا نوم په ايگزټ کنټرول لسټ کې اچول شوى دى. وزيراعظم گيلاني وويل په پيښه کې دوژل شوؤ داسې کسانو چې تر دې مهاله يې پيژندگلو نۀ ده شوې ، دهغوي دې ډي اين اى معائنه وکړل شي او دهغه په وينا په دې کې څو ورځې مصرفيدى شي. د هسپتال انتظاميه وائي چې دوژل شوؤ دپيژندگلو لپاره دنيشنل ډيټا بيس رجسټريشن اتهارټي نادرا څخه مرسته اخستى شي او اسلام اباد ته رسيدونکو وارثانو ته هم وينا کيږي چې د خپلو رشته دارانو پيژندگلو دې وکړي. دوزيراعظم په وينا دپيښې دپلټنو لپاره دسول ايوي ايشن اتهارټي دسينئر افسر په مشرۍ کې دپلټنو ډله جوړه کړل شوې ده. صدر اصف علي زرداري ددفاع وزير احمدمختار ته وئيلي دي چې پيښه کې دوژل شوؤ کسانو وارثانو ته هررقم سفري اسانتياوې ورکړل شي او دهغوي تر سيمو پورې دې دمړو منتقلي باوري کړل شي. سول ايوي ايشن اتهارټي( سي اى اى ) دخالي په ورځ دپيښې يو ابتدائي رپورټ جاري کړى. ددغه رپورټ ترمخه دجهاز دتباه کيدو څخه وړاندې کپتان کنټرول ټاؤر ته اطلاع ورکړې وه چې جهاز دهغه دقابو څخه بهر اوځي. رپورټ کې وئيل شوي دي چې دجهاز دتيلو ټينک چاؤديدلى ؤ. په وروستي ځل چې جهاز دکنټرول ټاور سره تماس نيولى ؤ نو په هوا کې 2,000 ميټره پورته ؤ. رپورټ کې زياته کړل شوې ده چې په بې نظير انټر نيشنل ائيرپورټ دناستې کولو څخه وړاندې په يوه گينټه کې د 500ؤ کلو ميټره په رفتار لاندې کوزيدو. د اسلام اباد په سرکاري هسپتال پمز کې بيگاه ټوله شپه دمړو دپوسټ مارټم او ډي اين اى په ذريعه دپيژندگلو لړۍ روانه وه، په مړو کې اکثره تر دې مهاله دپيژندگلو وړ نۀ دي. دپاکستان دکورنو چارو وزير رحمان ملک دخالي په سحر دهسپتال ددورې څخه وروستو خبريالانو سره دخبرو په مهال وويل دپيښې مکمل او روڼ انده پلټنې پيل کړل شوي دي او دموسمسي خرابۍ پشمول دټولو اړخونو جاج اخستى شي.